
ประกาศคณะพาณิชยนาวีนานาชาติ 
มหาวิทยาลัยเกษตรศาสตร์ วิทยาเขตศรีราชา 
เรื่อง ประกาศขยายเวลารับสมัครสอบคัดเลือกบุคคลเข้าเป็นพนักงานมหาวิทยาลัย ตำแหน่ง อาจารย์
	
ด้วยคณะพาณิชยนาวีนานาชาติ มหาวิทยาลัยเกษตรศาสตร์ วิทยาเขตศรีราชา มีความประสงค์ขยายเวลารับสมัครสอบคัดเลือกพนักงานมหาวิทยาลัย (เงินงบประมาณ) ตำแหน่ง อาจารย์ จำนวน 2 อัตรา คุณวุฒิปริญญาเอก อัตราเงินเดือน 34,000 บาท  เพื่อปฏิบัติหน้าที่สังกัดภาควิชาวิทยาการเดินเรือและ       โลจิสติกส์ทางทะเล คณะพาณิชยนาวีนานาชาติ มหาวิทยาลัยเกษตรศาสตร์ วิทยาเขตศรีราชา  ตำบลทุ่งสุขลา อำเภอศรีราชา จังหวัดชลบุรี โดยมีรายละเอียด ดังนี้
1. คุณสมบัติทั่วไปและคุณสมบัติเฉพาะของผู้สมัคร
	ผู้สมัครเข้ารับการคัดเลือกจะต้องมีคุณสมบัติทั่วไปและไม่มีลักษณะต้องห้าม ตามข้อ 6           แห่งข้อบังคับมหาวิทยาลัยเกษตรศาสตร์ ว่าด้วยการบริหารงานบุคคลพนักงานมหาวิทยาลัยของมหาวิทยาลัยเกษตรศาสตร์ พ.ศ.2558 ลงวันที่ 30 ตุลาคม 2558 ข้อบังคับมหาวิทยาลัยเกษตรศาสตร์            ว่าด้วยงานบริหารงานบุคคลพนักงานมหาวิทยาลัยของมหาวิทยาลัยเกษตรศาสตร์ พ.ศ.2563 ลงวันที่ 27 มีนาคม พ.ศ.2563 และประกาศคณะกรรมการบริหารงานมหาวิทยาลัยเกษตรศาสตร์ เรื่อง หลักเกณฑ์ และวิธีการคัดเลือกพนักงานมหาวิทยาลัยกลุ่มวิชาการ ประเภทคณาจารย์ประจำ ลงวันที่ 21 พฤศจิกายน           พ.ศ.2566 ดังนี้
(ก) คุณสมบัติทั่วไป
(1) มีอายุไม่ต่ำกว่าสิบแปดปีบริบูรณ์และไม่เกินหกสิบปีบริบูรณ์ นับถึงวันเปิดรับสมัคร
	(2) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข
	(3) เป็นผู้มีสุขภาพแข็งแรง
(ข) ลักษณะต้องห้าม
	(1) เป็นผู้ดำรงตำแหน่งข้าราชการการเมือง กรรมการบริหารพรรคการเมืองหรือเจ้าหน้าที่ในพรรคการเมือง
	(2) เป็นคนวิกลจริตหรือจิตฟั่นเฟือนไม่สมประกอบ หรือเป็นคนไร้ความสามารถหรือเป็นเสมือนไร้ความสามารถ หรือเป็นโรคตามที่ ก.บ.ม.กำหนด
	(3) เป็นผู้อยู่ระหว่างถูกสั่งพักงาน หรือถูกสั่งให้ออกจากงานไว้ก่อน	
	(4) เป็นผู้บกพร่องในศีลธรรมอันดี
	(5) เป็นบุคคลล้มละลาย
	(6) เคยถูกจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่กระทำโดยประมาทหรือความผิดลหุโทษ
	(7) เคยถูกลงโทษให้ออก ปลดออก หรือไล่ออกจากส่วนราชการ รัฐวิสาหกิจ หน่วยงานอื่นของรัฐ องค์การมหาชน หน่วยงานเอกชน หรือองค์การระหว่างประเทศ
	(8) เคยถูกเลิกจ้าง ลงโทษให้ออก ปลดออก หรือไล่ออก เพราะกระทำผิดวินัยตามข้อบังคับนี้หรือกฎหมายอื่น
(9) เป็นผู้ที่เคยกระทำการทุจริตในการสอบเข้ารับราชการหรือเข้าปฏิบัติงานในหน่วยงานอื่นของรัฐ
	2. คุณสมบัติเฉพาะตำแหน่งของผู้สมัคร
		ตำแหน่ง อาจารย์ สังกัดภาควิชาวิทยาการเดินเรือและโลจิสติกส์ทางทะเล จำนวน 2 อัตรา คุณวุฒิปริญญาเอก 
		2.1 เป็นผู้มีวุฒิการศึกษาปริญญาเอก สาขาโลจิสติกส์ สาขาการขนส่ง หรือสาขาอื่นๆ ที่เกี่ยวข้อง 
    		2.2 หากมีประสบการณ์เป็นอาจารย์ในสถาบันอุดมศึกษามาแล้ว หรือมีผลงานทางวิชาการที่สามารถใช้ประกอบการเป็นอาจารย์ผู้รับผิดชอบหลักสูตร หรือมีใบประกาศนียบัตรอบรมวิชาชีพทางเรือ หรือมีผลงานทางด้านวิชาการที่เกี่ยวข้องหรือประยุกต์ใช้กับงานทางด้านวิศวกรรมทางทะเลได้ จะได้รับการพิจารณาเป็นกรณีพิเศษ 
ลักษณะงานที่ปฏิบัติ
1. งานสอน
1. งานวิจัย
1. งานบริการวิชาการ
1. งานทำนุบำรุงศิลปวัฒนธรรม
1. งานอื่น ๆ ที่ได้รับมอบหมาย

3. ผู้สมัครรับการคัดเลือกจะต้องมีผลการทดสอบภาษาอังกฤษตามเกณฑ์ขั้นต่ำที่กำหนดจากการทดสอบภาษาอังกฤษรายการใดรายการหนึ่ง ซึ่งผลการทดสอบภาษาอังกฤษมีระยะเวลาไม่เกิน 2 ปี นับจากวันที่ประกาศผลการทดสอบ ดังต่อไปนี้	
· TOFEL (PBT) / TOEFL (ITP)		คะแนนขั้นต่ำ 550
· TOFEL (CBT) 			คะแนนขั้นต่ำ 213
· TOFEL (IBT) 			คะแนนขั้นต่ำ 79 – 80
· IELTS				คะแนนขั้นต่ำ 6.5
· CU-TEP				คะแนนขั้นต่ำ 75
· KU-EPT				คะแนนขั้นต่ำ 65
· TOEIC				คะแนนขั้นต่ำ 700
กรณีผู้สมัครสอบคัดเลือกที่สำเร็จการศึกษาระดับสูงสุดที่ใช้ในการสมัครรับคัดเลือกจากสถาบันอุดมศึกษาที่จัดการเรียนการสอนเป็นภาษาอังกฤษ หรือ International Program ไม่ต้องยื่นผล                การทดสอบภาษาอังกฤษ
4. เงื่อนไขการรับสมัคร
		ผู้สมัครสอบคัดเลือกจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งตามประกาศรับสมัครจริง และจะต้องกรอกรายละเอียดต่าง ๆ ในใบสมัครพร้อมทั้งยื่นหลักฐานการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครจะไม่มีสิทธิสมัครตามประกาศรับสมัครดังกล่าว ให้ถือว่าการรับสมัครและการเข้ารับการคัดเลือกครั้งนี้เป็นโมฆะสำหรับผู้นั้น
	ทั้งนี้ ขอสงวนสิทธิ์ในการพิจารณาเฉพาะใบสมัครที่มีหลักฐานครบถ้วนตามที่กำหนดไว้ในประกาศ และสมัครภายในเวลาที่กำหนดเท่านั้น
5. วันเวลา และสถานที่สมัคร
ผู้ที่มีความประสงค์จะสมัครดาวน์โหลดใบสมัครได้ที่ ประกาศรับสมัครงานคณะพาณิชยนาวีนานาชาติ www.ims.src.ku.ac.th หรือประกาศรับสมัครงาน มหาวิทยาลัยเกษตรศาสตร์ วิทยาเขตศรีราชา www.src.ku.ac.th และยื่นใบสมัครด้วยตนเองหรือส่งใบสมัครมาที่งานทรัพยากรมนุษย์  ชั้น 3 อาคาร 24            คณะพาณิชยนาวีนานาชาติ  เลขที่ 199 หมู่ 6 มหาวิทยาลัยเกษตรศาสตร์ วิทยาเขตศรีราชา ตำบลทุ่งสุขลา อำเภอศรีราชา จังหวัดชลบุรี 20230 ได้ตั้งแต่บัดนี้ จนถึงวันที่ 30 มิถุนายน พ.ศ.2569 เวลา 08.30 - 16.30 น. เว้นวันหยุดราชการ สอบถามรายละเอียดเพิ่มเติมได้ที่หมายเลขโทรศัพท์ 08-9601-2101
6. เอกสารและหลักฐานที่ต้องนำมายื่นในการสมัครสอบ
6.1 ใบสมัครสอบตามแบบฟอร์มที่คณะกรรมการกำหนดแนบท้ายประกาศนี้ซึ่งผู้สมัครต้องกรอกข้อความและลงนามด้วยลายมือของตนเอง
6.2 รูปถ่ายหน้าตรงไม่สวมหมวกและไม่ใส่แว่นตาดำขนาด 1 ½ x 2  นิ้วซึ่งถ่ายไว้ครั้งเดียวกัน   ไม่เกิน 1 ปี (นับถึงวันปิดรับสมัคร) จำนวน 3 รูป
6.3 สำเนาปริญญาบัตรหรือประกาศนียบัตร และใบคะแนนแสดงคุณสมบัติเฉพาะสำหรับตำแหน่งตามที่กำหนดไว้ในรายละเอียดของตำแหน่งตามประกาศรับสมัคร (ตั้งแต่ปริญญาตรีถึงปริญญาเอก)
6.4 สำเนาผลการสอบภาษาอังกฤษจาก TOEIC, TOFEL, IELTS, CU-TEP หรือ KU-EPT       กรณีมิได้จบการศึกษาจากมหาวิทยาลัยต่างประเทศที่ใช้ภาษาอังกฤษในการเรียนการสอน
6.5 สำเนาเอกสารการเปลี่ยนคำนำหน้าชื่อ หรือเปลี่ยนชื่อ หรือเปลี่ยนนามสกุล (ในกรณีที่มีการเปลี่ยน) เช่น สำเนาทะเบียนสมรส สำเนาหนังสือหย่า สำหรับหญิงที่ทำการสมรสแล้ว เป็นต้น
6.6 เอกสารอื่นซึ่งแสดงคุณสมบัติเฉพาะสำหรับตำแหน่งตามที่กำหนดไว้ในรายละเอียดของตำแหน่งตามประกาศรับสมัครสอบ เช่น เอกสารแสดงความรู้ความสามารถในการใช้เครื่องคอมพิวเตอร์               หนังสือรับรองการผ่านงาน สำเนาทะเบียนบ้านกรณีที่ระบุภูมิลำเนาของผู้สมัครเป็นต้น
6.7 สำเนาทะเบียนบ้านหรือสูติบัตรหรือบัตรประจำตัวประชาชนหรือใบกองเกินทหารอย่างใด   อย่างหนึ่ง
6.8 ใบรับรองแพทย์ที่แสดงว่าไม่เป็นโรคต้องห้ามตามกฎ ก.พ.อ. ว่าด้วยโรคที่มีลักษณะต้องห้ามเป็นข้าราชการพลเรือนในสถาบันอุดมศึกษา พ.ศ.2549 ลงวันที่ 4 ธันวาคม 2549 ซึ่งออกให้ไม่เกิน          1 เดือน
6.9 ให้มีผู้รับรองซึ่งมิใช่ บิดา มารดา สามี ภรรยา พี่น้องร่วมบิดาและมารดา พี่น้องร่วมบิดา  พี่น้องร่วมมารดา จำนวน 3 ท่าน ซึ่งเป็นผู้รู้จักกับผู้สมัครเป็นอย่างดี กรอกคำรับรองลงในแบบฟอร์มเอกสารลับที่คณะกรรมการกำหนด ทั้งนี้หนึ่งในจำนวนผู้รับรองดังกล่าวต้องเป็นข้าราชการหรือพนักงานประจำ หรือหากรับราชการทหารหรือตำแหน่งต้องมียศไม่ต่ำกว่าร้อยเอกโดยแนบสำเนาบัตรข้าราชการ หรือสำเนาบัตรประจำตัวประชาชนผู้รับรอง



7. ค่าธรรมเนียมการสมัคร
ให้ผู้สมัครชำระค่าธรรมเนียมการสมัคร  จำนวน 500 บาท โดยวิธีการโอนเงินเข้าที่บัญชี ธนาคารทหารไทยธนชาติ ชื่อบัญชี “เงินรายได้ มหาวิทยาลัยเกษตรศาสตร์ วิทยาเขตศรีราชา”เลขที่บัญชี 339-2-61501-3 ทั้งนี้เมื่อชำระค่าธรรมเนียมการสมัครแล้วจะไม่จ่ายคืนให้ทุกกรณี
8. ประกาศรายชื่อผู้มีสิทธิ์เข้ารับการคัดเลือก
		คณะพาณิชยนาวีนานาชาติ มหาวิทยาลัยเกษตรศาสตร์ วิทยาเขตศรีราชา จะประกาศรายชื่อ                ผู้มีสิทธิ์สอบคัดเลือกและสถานที่สอบคัดเลือก ในวันที่ 6 กรกฎาคม พ.ศ.2569 ที่ www.ims.src.ku.ac.th คณะพาณิชยนาวีนานาชาติ และ www.src.ku.ac.th มหาวิทยาลัยเกษตรศาสตร์วิทยาเขตศรีราชา 
9. การคัดเลือก
		คณะพาณิชยนาวีนานาชาติ มหาวิทยาลัยเกษตรศาสตร์ วิทยาเขตศรีราชา จักดำเนินการคัดเลือกโดยใช้เกณฑ์การพิจารณาผลการสอบ ดังนี้
1. การสาธิตการสอน สัมภาษณ์เบื้องต้น
2. ทดสอบจิตวิทยาที่มหาวิทยาลัยเป็นผู้ดำเนินการจัดทดสอบให้ โดยผู้สมัครรับการคัดเลือกเป็นผู้จ่ายค่าใช้จ่ายด้วยตนเอง ค่าสมัครทดสอบทางด้านจิตวิทยา ชาวไทย จำนวน 1,000 บาท ชาวต่างชาติ จำนวน 3,000 บาท หรือเข้ารับการทดสอบทางด้านจิตวิทยาที่เกี่ยวข้องกับการประเมินบุคลิกภาพ                      หรือการทำงาน จากนักจิตวิทยาคลินิกที่มีใบอนุญาตเป็นผู้ประกอบโรคศิลปะ สาขาจิตวิทยาคลินิก หรือเข้ารับการทดสอบทางด้านจิตวิทยาจากสถาบันในต่างประเทศที่แพทยสภารับรอง และยื่นต่อคณะกรรมการคัดเลือกเพื่อประกอบการพิจารณาสอบสัมภาษณ์

